উটা ফ্রিটজ-ফন আলভেনসলেবেন

উটা ফ্রিটজ-ফন আলভেনসলেবেন একজন জার্মান জ্যোতিঃপদার্থবিজ্ঞানী, যিনি গ্যালাক্সির বিবর্তনের ওপর তার কাজের জন্য ২০০৩ সালে জার্মান ফিজিক্যাল সোসাইটি-এর হার্টা-স্পোনার পুরস্কারে ভূষিত হন।
 কর্মজীবন 
ফ্রিটজ-ফন আলভেনসলেবেন মিউনিখ-এ জন্মগ্রহণ করেন এবং গেয়র্গ-আগস্ট ইউনিভার্সিটি অফ গটিংগেনে পদার্থবিজ্ঞান ও দর্শন বিষয়ে পড়াশোনা করেন। পড়াশোনার সময় তিনি ফ্রান্সের গ্রেনোবল আল্পস ইউনিভার্সিটি এবং সুইজারল্যান্ডের জেনেভার সার্ন সফর করেন। এরপর ১৯৮২ সালে তিনি গটিংগেন বিশ্ববিদ্যালয় থেকে ডিপ্লোমা সম্পন্ন করেন। ১৯৮৯ সালে তিনি জ্যোতিঃপদার্থবিজ্ঞান-এ পিএইচডি সম্পন্ন করেন, যেখানে তার গবেষণার বিষয় ছিল কাছাকাছি অবস্থিত গ্যালাক্সিগুলোর স্পেকট্রোফটোমেট্রিক মডেলের সাথে পরীক্ষামূলক রেডশিফট জরিপের ফলাফলের তুলনা করা। ২০০১ সালের জানুয়ারিতে তিনি গটিংগেন মানমন্দিরে মহাজাগতিক সময়ের মাপকাঠিতে গ্যালাক্সির বিবর্তন নিয়ে একটি গবেষণার মাধ্যমে হেবিলিটেশন সম্পন্ন করেন।
২০০৫ সালে তিনি ইউরোপীয় সাউদার্ন অবজারভেটরি-এর (ESO) 'অবজারভিং প্রোগ্রাম কমিটি'-এর সদস্য হন। চিলিতে অবস্থিত ইএসও-র আটটি বড় টেলিস্কোপের টেলিস্কোপ সময় বিভিন্ন বিজ্ঞানীদের মধ্যে বরাদ্দ করার জন্য তিনি যৌথভাবে দায়িত্ব পালন করেন।
এর পরে, তিনি 'সেন্টার ফর অ্যাস্ট্রোফিজিক্স রিসার্চ'-এ গ্যালেভ (Galaxy Evolution Group - GALEV)-এর অংশ হিসেবে হার্টফোর্ডশায়ার বিশ্ববিদ্যালয়-এ গবেষণা ও অধ্যাপনা করেন।
ফ্রিটজ-ফন আলভেনসলেবেন ২০০৮ সাল থেকে গটিংগেন বিশ্ববিদ্যালয়ে কাজ করছেন, যেখানে তিনি গ্যালাক্সির সমন্বিত বর্ণালী, রাসায়নিক এবং মহাজাগতিক বিবর্তনের জন্য 'গটিংগেন ইভোলিউশনারি সিন্থেসিস কোড' নিয়ে কাজ করেছেন।
"মহাজাগতিক সময়ের মাপকাঠিতে গ্যালাক্সিগুলোর বর্ণালী ও রাসায়নিক বিবর্তন, বিশেষ করে মিথস্ক্রিয়ার প্রভাবের অধীনে" তার অনুসন্ধানের জন্য ২০০৩ সালে জার্মান ফিজিক্যাল সোসাইটি থেকে তাকে হার্টা-স্পোনার পুরস্কার প্রদান করা হয়। পুরস্কার বিতরণী অনুষ্ঠানটি ২০০৩ সালের মার্চ মাসে জার্মানির হানোফার-এ ৬৭তম পদার্থবিজ্ঞান সম্মেলনের সময় অনুষ্ঠিত হয়েছিল।
তিনি আন্তর্জাতিক জ্যোতির্বিজ্ঞান ইউনিয়ন-এর একজন সদস্য এবং এই গোষ্ঠীর ডিভিশন জে (গ্যালাক্সি এবং কসমোলজি)-এর সদস্য হিসেবে দায়িত্ব পালন করছেন।
 নির্বাচিত প্রকাশনা 
 Contardo, Gertrud, Matthias Steinmetz, and Uta Fritze-von Alvensleben. "Photometric evolution of galaxies in cosmological scenarios." The Astrophysical Journal 507, no. 2 (1998): 497.
 Alloin, Danielle, Carme Gallart, Emmanuel Fleurence, Emanuela Pompei, Daniel Raimann, Uta Fritze-Von Alvensleben, and Sukyoung Yi. "Deriving star formation histories: Evolutionary or population synthesis codes versus color-magnitude diagrams." Astrophysics and space science 281 (2002): 109-113.
 Weilbacher, Peter M., Uta Fritze-von Alvensleben, and P-A. Duc. "Optical and NIR investigation of a sample of tidal dwarf candidates." Astrophysics and space science 284 (2003): 639-642.
 Bicker, Jens, Uta Fritze-von Alvensleben, and K. J. Fricke. "Evolutionary synthesis models for galaxy transformation in clusters." Astrophysics and space science 284, no. 2 (2003): 463-466.
 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:জার্মান জ্যোতিঃপদার্থবিজ্ঞানী
বিষয়শ্রেণী:নারী জ্যোতিঃপদার্থবিজ্ঞানী
বিষয়শ্রেণী:২০তম শতাব্দীর জার্মান পদার্থবিজ্ঞানী
বিষয়শ্রেণী:২০তম শতাব্দীর জার্মান নারী বিজ্ঞানী
বিষয়শ্রেণী:২১তম শতাব্দীর জার্মান নারী বিজ্ঞানী
বিষয়শ্রেণী:জার্মান নারী পদার্থবিজ্ঞানী
বিষয়শ্রেণী:২০তম শতাব্দীর জার্মান জ্যোতির্বিজ্ঞানী
বিষয়শ্রেণী:২১তম শতাব্দীর জার্মান জ্যোতির্বিজ্ঞানী
বিষয়শ্রেণী:গটিংগেন বিশ্ববিদ্যালয়ের শিক্ষক
বিষয়শ্রেণী:হার্টফোর্ডশায়ার বিশ্ববিদ্যালয়ের শিক্ষক
বিষয়শ্রেণী:১৯৫৫-এ জন্ম
বিষয়শ্রেণী:২০তম শতাব্দীর নারী পদার্থবিজ্ঞানী